钦定古今图书集成/明伦汇编/官常典/第620卷 > 《循吏传序》金·史
## 钦定古今图书集成/明伦汇编/官常典/第620卷 > 《循吏传序》金·史

金自穆宗号令诸部不得称“都孛菫”，于是诸部始列
于统属。太祖命三百户为谋克，十谋克为猛安，一如
郡县置吏之法。太宗既有中原，申画封疆，分建守令。
熙宗遣廉察之使循行四方。世宗承海陵，雕之馀，
休养生息。迄于明昌、承安之间，民物滋殖，循吏迭出
焉。泰和用兵，郡县多故，吏治衰矣。宣宗尚刀笔之习，
严考核之法，能吏不乏，而岂弟之政，罕见称述焉。金
百馀年，吏治始终可考。